CELEX: 32009R0051
Language: et
Date: 2009-01-15 00:00:00
Title: Komisjoni määrus (EÜ) nr 51/2009, 15. jaanuar 2009 , teatavate kaupade klassifitseerimise kohta kombineeritud nomenklatuuris

22.1.2009   
            
            
               ET
            
            
               Euroopa Liidu Teataja
            
            
               L 17/17
            
         
      KOMISJONI MÄÄRUS (EÜ) nr 51/2009,
   15. jaanuar 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi all, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatavale siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi all.
   Artikkel 2
   Liikmesriikide tolliasutuste väljastatavale siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 15. jaanuar 2009
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Neljakandiline tepitud toode mõõtmetega umbes 260 × 240 cm, mis koosneb kolmest kihist. Kaks välimist kihti on kootud puuvillriidest, keskmine kiht on tehisvatiinist sisepolster. Pealmisel kihil on kontrastvärvi, umbes 30 cm laiune pealeõmmeldud ääris. Kihte hoiab koos ehisteping.
                  (voodikate)
                  (Vt foto nr 645) (1)
                  
               
               
                  9404 90 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XI jaotise märkuse 1 punktiga s ning CN-koodide 9404, 9404 90 ja 9404 90 90 sõnastusega.
                  Magamistoa- jms mööbli juurde kuuluvad lisandid, mis on täidetud mis tahes materjaliga, klassifitseeritakse rubriiki 9404. Vt ka HSi selgitavad märkused, rubriik 9404, lõike B punkt 2, kus viidatakse selgesõnaliselt tepitud ja vateeritud voodivaipadele ja päevatekkidele.
                  Toodet ei või klassifitseerida rubriiki 6304, kuna XI jaotis ei hõlma grupi 94 vooditarbeid (vt XI jaotise märkuse 1 punkt s). Rubriiki 6304 ei kuulu ka rubriigi 9404 sisustustarbed, nt päevatekid (vt ka HSi selgitavad märkused, rubriik 6304, teine lõik).
                  Seetõttu tuleb toode klassifitseerida CN-koodi 9404 90 90 all.
               
            
         
      
         (1)  Foto on esitatud üksnes illustratsiooniks.